માહીએ જણાવ્યું કે, મારી સાથે ઘણીવાર કાસ્ટિંગ કાઉચ થયું છે. મને ડિરેક્ટર્સનું નામ પણ યાદ નથી. એકવાર મારે એક ડિરેક્ટરે સલવાર સૂટમાં મળવાનું હતું પરંતુ તેણે મને કહ્યું કે જો તુ સૂટ પહેરીને આવીશ તો તને કોઈ કાસ્ટ નહીં કરે. આ બાદ હું બીજા ડિરેક્ટરને મળવા ગઈ તો તેણે મને કહ્યું કે હું તને નાઈટીમાં જોવા ઈચ્છું છે કે તું કેવી લાગે છે. માહી કહે છે કે, હું આ ડિરેક્ટર્સની વાતો પર વિશ્વાસ કરવા લાગી હતી. હું મુંબઈમાં નવી હતી આથી મને ખબર નહોતી પડતી કોણ સાચું છે કોણ ખોટું છે. જ્યારે લોકોને ખબર હોય કે તમે ઈન્ડસ્ટ્રીમાં નવા છો તો તમારે તેમને સાંભળવા પડે છે.